Α.Ο. Απόλλων Αρχαίας Κορίνθου

Ο Αθλητικός Όμιλος Απόλλων Αρχαίας Κορίνθου είναι ελληνικό αθλητικό σωματείο που δραστηριοποιείται στην Αρχαία Κόρινθο, στο νομό Κορινθίας. Επίσημο έτος ίδρυσής της είναι το 1991 και αγωνίζεται με χρώματα το μπλε και το λευκό. Διατηρεί τμήματα καλαθοσφαίρισης για άρρενες αθλητές όλων των ηλικιακών ομάδων.

 Τμήμα καλαθοσφαίρισης ανδρών 
 Ιστορική αναδρομή 
Ο Απόλλων Αρχαίας Κορίνθου ιδρύθηκε το 1991 με πρωτοβουλία του Κωνσταντίνου Σκλήρη.«Ο Σύλλογος: Ιστορία και Διοικητικό Συμβούλιο» , πληροφορίες στον επίσημο ιστότοπο του συλλόγου. Εντάχθηκε στο δυναμικό της Ένωσης Σωματείων Καλαθοσφαίρισης Αργολίδας - Κορινθίας στις κατηγορίες της οποίας αγωνίστηκε για δύο δεκαετίες.

Το 2011 ο Απόλλων συνενώθηκε με τον Πανιώνιο Κορίνθου, έτερο σύλλογο της περιοχής.

Την περίοδο 2011-12 ο σύλλογος ανήλθε στην Α1 Κατηγορία Ανδρών της Ε.Σ.Κ.Α.Κ., τερματίζοντας στην 4η θέση του τελικού βαθμολογικού πίνακα. Την επόμενη χρονιά, 2012-13, ο Απόλλων στέφθηκε αήττητος Πρωταθλητής της κατηγορίας, λαμβάνοντας για πρώτη φορά στην ιστορία του εισιτήριο για τις εθνικές κατηγορίες.«Ένωση Σωματείων Καλαθοσφαίρισης Αργολίδας - Κορινθίας» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Κατά την αγωνιστική περίοδο, 2013-14, ο Α.Ο. Απόλλων Αρχαίας Κορίνθου διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Νότου.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Έχοντας συγκεντρώσει 16 νίκες και 8 ήττες, κατέλαβε την 4η θέση της τελικής βαθμολογίας παραμένοντας βάσει προκήρυξης στην ίδια κατηγορία το επόμενο φθινόπωρο.«Αποτελέσματα 1ου ομίλου Νότου (26η αγ.)», άρθρο στον ιστότοπο InfoBasket.gr, 27 Απριλίου 2014. Ακολούθως διαγωνίστηκε σε αγώνα κατάταξης εναντίον του Εργοτέλη Ηρακλείου, ομάδας που κατέκτησε την αντίστοιχη θέση του άλλου Ομίλου Νότου, επικρατώντας με σκορ 70-65.«Γ' ΕΘΝΙΚΗ: Κρόνος Αγ. Δημητρίου και Απόλλων Αρχ. Κορίνθου οι νικητές των μπαράζ κατάταξης» , άρθρο στον ιστότοπο BasketWorld.gr, 4 Μαΐου 2014.

 Παραπομπές 

 Εξωτερικοί σύνδεσμοι 

 Α.Ο. Απόλλων Αρχαίας Κορίνθου, επίσημος ιστότοπος του συλλόγου.

Κατηγορία:Αθλητικοί σύλλογοι Κορινθίας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.Κ.
Κατηγορία:Ιδρύσεις αθλητικών συλλόγων το 1991
Κατηγορία:Ιδρύσεις ομάδων καλαθοσφαίρισης το 1991